bogtre
Store norske leksikon,Teknologi og industri,Transport,Umotorisert transport,Hestekjøretøyer
Bogtreet er den viktigste delen av en bogtresele. Bogtreet består av to ovale trestykker som festes sammen med nakkereim og brystreim om hestens hals. Det kan ha fast polstring for å unngå gnagsår på hesten, men løsputer blir også benyttet.
Fra bogtreet går det på hver side av seletøyet tykke lærreimer (kalt drått) til oreringene, hvor skjæker eller skokler blir festet. Til toppen av bogtreet ble det vinterstid ofte festet dombjeller.På stasseler var bogtreet gjerne dekorert med treskurd eller rosemaling. Slike seler ble helst brukt i forbindelse med kirkebesøk. Les mer i Store norske leksikon hestekjøretøy høvre seletøy ore Litteratur Dybdahl, Audun (1990). Fra stav til stasvogn. Landveis fremkomst- og transportmidler på Innherred. Utgitt av Steinkjer Museum. Høie, Bjørn K. (2007). Hest og vogn i Norge. Eget forlag.